|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, fakss 64497730, e-pasts: dome@gulbene.lv, www.gulbene.lv  ­­­­­­­­­­­­­­­ | | |

**GULBENES NOVADA DOMES LĒMUMS**

Gulbenē

**2020.gada 24.septembrī Nr. GND/2020/810**

**(protokols Nr.17, 109.p)**

**Par Gulbenes novada domes 2020.gada 24.septembra saistošo noteikumu Nr.20 „Grozījumi Gulbenes novada domes 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam” izdošanu**

Izskatot sagatavotos Gulbenes novada pašvaldības 2020.gada 24.septembra saistošos noteikumus Nr.20 “Grozījumi Gulbenes novada pašvaldības 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam””, pamatojoties uz likuma “Par pašvaldībām” 21.panta pirmās daļas 2.punktu, kas nosaka, ka tikai dome var apstiprināt budžetu, budžeta grozījumus un pārskatus par budžeta izpildi, kā arī saimniecisko un gada publisko pārskatu un 46.pantu, kas nosaka, ka pašvaldība patstāvīgi izstrādā un izpilda pašvaldības budžetu, likumu “Par pašvaldību budžetiem” un Finanšu komitejas ieteikumu, atklāti balsojot: ar 11 balsīm "Par" (Normunds Audzišs, Andis Caunītis, Gunārs Ciglis, Lāsma Gabdulļina, Ieva Grīnšteine, Stanislavs Gžibovskis, Valtis Krauklis, Intars Liepiņš, Normunds Mazūrs, Ilze Mezīte, Zintis Mezītis), "Pret" – 5 (Indra Caune, Larisa Cīrule, Guna Pūcīte, Anatolijs Savickis, Andris Vējiņš), "Atturas" – nav, Gulbenes novada dome NOLEMJ:

1. IZDOT Gulbenes novada domes 2020.gada 24.septembra saistošos noteikumus Nr.20 “Grozījumi Gulbenes novada pašvaldības 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam””, saskaņā ar 1.pielikumu.
2. Gulbenes novada domes 2020.gada 24.septembra saistošos noteikumus Nr.20 “Grozījumi Gulbenes novada pašvaldības 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam”” publicēt oficiālajā izdevumā “Latvijas Vēstnesis” un pašvaldības mājaslapā.
3. Gulbenes novada domes 2020.gada 24.septembra saistošos noteikumus Nr.20 “Grozījumi Gulbenes novada pašvaldības 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam”” triju dienu laikā nosūtīt Vides aizsardzības un reģionālās attīstības ministrijai zināšanai.
4. Saistošie noteikumi stājas spēkā nākošajā dienā pēc to parakstīšanas un tie ir brīvi pieejami Gulbenes novada pašvaldības ēkā Ābeļu ielā 2, Gulbenē, Gulbenes novadā.

Gulbenes novada domes priekšsēdētājs N.Audzišs

Pielikums 24.09.2020. Gulbenes novada domes lēmumam GND/2020/810

|  |  |  |
| --- | --- | --- |
|  | Gulbenes_nov MB400 |  |
| **GULBENES NOVADA PAŠVALDĪBA** | | |
| Reģistrācijas numurs 90009116327 | | |
| Ābeļu iela 2, Gulbene, Gulbenes novads, LV-4401 | | |
| Tālrunis 64497710, fakss 64497730, e-pasts: [dome@gulbene.lv](mailto:dome@gulbene.lv), [www.gulbene.lv](http://www.gulbene.lv) | | |

Gulbenē

|  |  |
| --- | --- |
| **2020.gada 24.septembrī** | **Saistošie noteikumi Nr.20** |
|  | **(prot. Nr.17, 109.p.)** |

**Grozījumi Gulbenes novada domes 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam”**

Izdoti saskaņā ar likuma „Par pašvaldībām” 21.panta pirmās daļas 2.punktu, 46.pantu un likuma „Par pašvaldību budžetiem” 16. un 17.pantiem

1. APSTIPRINĀT Gulbenes novada pašvaldības pamatbudžetu 2020.gadam – ieņēmumos **29 259 903** euro apmērā, izdevumos **33 619 611** euro apmērā, finansēšanā **4 359 708** euro, saskaņā ar 1.pielikumu.

2. APSTIPRINĀT Gulbenes novada pašvaldības pamatbudžeta 2020.gadam ieņēmumus, izdevumus un finansēšanu pa struktūrvienībām saskaņā ar 2.pielikumu.

3. NOTEIKT, ka Gulbenes novada pašvaldības Ekonomikas nodaļai un Grāmatvedības nodaļai ir tiesības finansēt pārvaldes, iestādes un pasākumus proporcionāli Gulbenes novada pašvaldības budžeta ieņēmumu izpildei, nepārsniedzot budžeta izdevumos paredzētās summas.

4. NOTEIKT, ka budžeta izpildītāji ir atbildīgi par to, lai piešķirto līdzekļu ietvaros nodrošinātu efektīvu, lietderīgu un racionālu pašvaldības budžeta līdzekļu izlietojumu un lai izdevumi pēc naudas plūsmas nepārsniedz attiecīgajam mērķim tāmē plānotos pašvaldības budžeta izdevumus atbilstoši ekonomiskajām un funkcionālajām kategorijām.

5. NOTEIKT, ka Gulbenes novada pašvaldības Ekonomikas nodaļai budžeta ieņēmumu neizpildes gadījumā jāveic budžeta grozījumi, samazinot izdevumu daļu.

6. NOTEIKT, ka Gulbenes novada pašvaldības Ekonomikas nodaļai un Grāmatvedības nodaļai saskaņā ar noslēgtajiem kredītlīgumiem 2020.gadā jānodrošina bankas un valsts kases kredītu un kredītu procentu samaksa.

7. NOTEIKT, ka novada pārvalžu, iestāžu un pasākumu tāmēs jāparedz izdevumi, kas nepieciešami, lai segtu iepriekšējo periodu parādus par saņemtajām precēm un pakalpojumiem.

Gulbenes novada domes priekšsēdētājs N.Audzišs

Sagatavoja: A.Rauza, S.Mickeviča

|  |  |
| --- | --- |
| Gulbenes_nov MB400 |  |
| **GULBENES NOVADA PAŠVALDĪBA** | |
| Reģ. Nr. 90009116327 | |
| Ābeļu iela 2, Gulbene, Gulbenes nov., LV-4401 | |
| Tālrunis 64497710, fakss 64497730, e-pasts: dome@gulbene.lv, www.gulbene.lv  ­­­­­­­­­­­­­­­ | |

**Paskaidrojuma raksts**

**Gulbenes novada domes 2020.gada 24.septembra saistošajiem noteikumiem Nr. 20**

**Grozījumi Gulbenes novada domes 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam”**

Gulbenes novada pašvaldība veikusi Gulbenes novada pašvaldības budžeta 2020.gadam analīzi. Analīze veikta budžeta ieņēmumu, izdevumu un finansēšanas daļā. Ņemot vērā Gulbenes novada domes pieņemtos lēmumus, Gulbenes novada pašvaldības iestāžu un struktūrvienību noslēgtos līgumus un budžeta izpildes atskaites, kā arī situāciju valstī saistībā ar Covid-19 vīrusa izplatību un mācību procesa nodrošināšanu klātienē no 1.septembra, ir sagatavoti Gulbenes novada pašvaldības 2020.gada budžeta grozījumi.

***Gulbenes novada pašvaldības ieņēmumi***

Gulbenes novada pašvaldības budžeta ieņēmumu palielinājums par 2 202 612 *euro*.

|  |  |  |  |
| --- | --- | --- | --- |
| **Ieņēmumi** | **Apstiprināts 2020. gadam uz 28.05.2020., *euro*** | **Grozījumi (+/-), *euro*** | **Apstiprināts 2020. gadam uz 24.09.2020., *euro*** |
| Ienākuma nodokļi | 10 270 539 | 0 | 10 270 539 |
| Īpašuma nodokļi | 1 270 322 | 0 | 1 270 322 |
| Nodokļi par pakalpojumiem un precēm | 69 625 | 51259 | 120 884 |
| Ieņēmumi no uzņēmējdarbības un īpašuma | 100 000 | 0 | 100 000 |
| Valsts (pašvaldību) nodevas un kancelejas nodevas | 14 800 | 0 | 14 800 |
| Naudas sodi un sankcijas | 6 000 | 0 | 6 000 |
| Pārējie nenodokļu ieņēmumi | 23 500 | 2 | 23 500 |
| Ieņēmumi no valsts (pašvaldību) īpašuma iznomāšanas, pārdošanas un no nodokļu pamatparāda kapitalizācijas | 395 500 | 0 | 395 500 |
| No valsts budžeta daļēji finansētu atvasinātu publisku personu un budžeta nefinansētu iestāžu transferti | 560 | 8 835 | 9 395 |
| Valsts budžeta transferti | 12 573 466 | 1 821 290 | 14 394 756 |
| Pašvaldību budžetu transferti | 256 700 | 60 665 | 317 365 |
| Budžeta iestāžu ieņēmumi | 2 076 279 | 260 563 | 2 336 842 |
| **KOPĀ** | **27 057 291** | **2 202 612** | **29 259 903** |

Būtiskākās ieņēmumu izmaiņas:

* palielināti saņemtie dabas resursu nodokļa ieņēmumi par 51 259 *euro*;
* palielināta plānotā valsts dotācija Stāmeriena skolas ēkas remontdarbu veikšanai par 57 516 *euro*, par 41 663 *euro* samazināti plānotie ieņēmumi par telpu nomas maksu 2020.gadā, saistībā ar notiekošajiem remontdarbiem
* saņemta mērķdotācija audžuģimenei bērna uzturnaudas palielināšanai 16 200 *euro* apmērā;
* saņemta mērķdotācija skolēnu nodarbinātības pasākumiem jeb mērķdotācija skolēnu vasaras nodarbinātībai 3 802 *euro* apmērā;
* saņemts finansējums projektam “Gulbenes novada publisko ūdeņu apsaimniekošanas plāna izstrāde” 7 938 *euro* apmērā;
* saņemts finansējums projektam “Ezeru un Pededzes upes apsaimniekošanas plānu izstrāde” 5 000 *euro* apmērā;
* saņemts finansējums projektam “Piedzīvojums ar sevi un Tevi” 6 750 *euro* apmērā;
* saņemts finansējums projektam “Parki bez robežām” 86 655 *euro* apmērā;
* saņemts finansējums projektam “Kultūras pasākumu un pulcēšanās laukuma izveide Šķieneru ciemā” 17 972 *euro* apmērā;
* saņemts finansējums projektam “Mācot mācos pats” (Gulbenes novada Izglītības pārvalde) 22 396 *euro* apmērā;
* saņemts finansējums projektam “Ielu gudrība” (Wisdom of the Streets) (Gulbenes novada Izglītības pārvalde) 16 498 *euro* apmērā;
* saņemts finansējums projektam “PROTI un DARI!” 2 153 *euro* apmērā;
* saņemts finansējums projektam “F.A.ME - Seko Aktīviem MEntoriem” (JC “Bāze”) 17 960 *euro* apmērā;
* saņemts finansējums projektam “Atbalsts efektīvākai kompetenču izglītības pieejas ieviešanai skolā” (Gulbenes novada vidusskola)10 672 *euro* apmērā;
* saņemts finansējums projektam “Stronger together 2” (Gulbenes 3.pirmsskolas izglītības iestāde “Auseklītis”) 19 223 *euro* apmērā;
* saņemts finansējums projektam “Kustībā ir prieks” (SAC “Jaungulbenes Alejas”) 5 996 *euro* apmērā;
* saņemts finansējums projektam “Sociālo pakalpojumu atbalsta sistēmas pilnveide” 18 784 *euro* apmērā;
* saņemts finansējums projektam “Brīvības iela un rotācijas aplis” 3 956 *euro* apmērā;
* samazināts plānotais finansējums projektam “Infrastruktūras uzlabošana uzņēmējdarbības attīstībai Gulbenes novadā” par 42 744 *euro*;
* saņemts finansējums par saņemto pakalpojumu sociālās aprūpes centrā Jaungulbenes Alejas no citām pašvaldībām 5 000 *euro* apmērā;
* saņemts noslēguma maksājums par projektu “Gaismas ceļš caur gadsimtiem” 55 665 *euro* apmērā, kas novirzīts aizņēmuma atmaksai;
* palielināta maksas pakalpojumu ieņēmumu prognoze (balstoties uz faktu) sociālās aprūpes centros – SAC “Jaungulbenes Alejas” par 200 000 *euro*, SAC “Siltais” par 26 128 *euro*, SAC “Siltais” struktūrvienībā “Dzērves” par 9 5797 *euro*;
* saņemti maksas pakalpojumu ieņēmumi par ģeotelpiskās informācijas apriti 3 510 *euro*;
* samazināti plānotie ieņēmumi Sporta nometnei 4 550 *euro* apmērā;
* palielināta mērķdotācija Sveķu pamatskolai pedagogu atlīdzībai un iestādes uzturēšanai 384 028 *euro* apmērā un palielināta mērķdotācija pašvaldības pamata un vispārējās izglītības iestāžu pedagogu darba samaksai un valsts sociālās apdrošināšanas iemaksām, interešu izglītības programmu pedagogu darba samaksai un valsts sociālās apdrošināšanas obligātajām iemaksām, mērķdotācija 5.-6. gadīgo apmācībai 1 040 412 *euro* apmērā;
* grozīti plānotie ieņēmumi mājokļu apsaimniekošanā – saņemtie ieņēmumi par īri un apsaimniekošanu.

***Gulbenes novada pašvaldības izdevumi***

Gulbenes novada pašvaldības izdevumu palielinājums par 2 354 585 *euro*.

Gulbenes novada pašvaldības izdevumu sadaļā precizēti izdevumi pa funkcionālajām kategorijām un ekonomiskās klasifikācijas kodiem, kā arī plānoto ieņēmumu palielinājums/samazinājums attiecīgi koriģēts izdevumu sadaļā palielinot/samazinot izdevumu pozīcijas. Budžeta tāmju izpildītāji ir atbildīgi par noteikto normu ievērošanu un, atbilstoši savai kompetencei, nodrošina budžeta izpildi un kontroli, kā arī pašvaldības budžeta līdzekļu efektīvu, lietderīgu un ekonomisku izlietošanu atbilstoši paredzētajiem mērķiem, nepārsniedzot budžetā apstiprināto apropriāciju.

Gulbenes novada pašvaldības budžeta 2020.gadam grozījumi atbilstoši funkcionālajām kategorijām:

|  |  |  |  |
| --- | --- | --- | --- |
| **Izdevumi** | **Apstiprināts 2020.gadam uz 28.05.2020., *euro*** | **Grozījumi (+/-), *euro*** | **Apstiprināts 2020. gadam uz 24.09.2020., *euro*** |
| Vispārējie valdības dienesti | 2 335 493 | 42 861 | 2 378 354 |
| Sabiedriskā kārtība un drošība | 226 659 | 722 | 227 381 |
| Ekonomiskā darbība | 3 544 917 | - 6 325 | 3 538 592 |
| Vides aizsardzība | 361 090 | 34 474 | 395 564 |
| Teritoriju un mājokļu apsaimniekošana | 4 724 572 | 101 826 | 4 826 398 |
| Veselība | 277 539 | 8 491 | 286 030 |
| Atpūta, kultūra un reliģija | 3 395 436 | 41 851 | 3 437 287 |
| Izglītība | 12 517 311 | 1 774 497 | 14 291 808 |
| Sociālā aizsardzība | 3 882 009 | 356 188 | 4 238 197 |
| **KOPĀ** | **31 265 026** | **2 354 585** | **33 619 611** |

Ņemot vērā to, ka apstiprinot Gulbenes novada pašvaldības budžetu 2020.gadam, transporta pakalpojumu un transportlīdzekļu remontdarbi apstiprināti Īpašumu pārraudzības nodaļā, budžeta grozījumos izdevumi šiem mērķiem tiek precizēti pa struktūrvienībām, iestādēm pēc fakta (samazinot Īpašumu pārraudzības plānotos izdevumus un palielinot attiecīgās iestādes/struktūrvienības izdevumus pēc fakta).

*Vispārējie valdības dienesti (būtiskākie grozījumi):*

* saņemtais noslēguma maksājums projektam “Gaismas ceļš caur gadsimtiem” novirzīts aizņēmuma atmaksai 55 665 *euro* apmērā;
* transporta pakalpojumu un transportlīdzekļu remontdarbu izmaiņas pēc fakta;
* plānots finansējums Beļavas, Rankas un Stradu pagasta pārvalžu automašīnu iegādei 21 000 *euro* apmērā;
* ņemot vērā izmaksāto atlīdzību un darbinieku mainību, savstarpēji grozīts atlīdzības plāns pa iestādēm/struktūrvienībām;
* Daukstu pagasta pārvaldes jumta siltināšanai un remontdarbiem plānots no Stāmerienas muižas pils restaurācijas finansējuma ekonomijas 7 822 *euro* apmērā (domes sēdes lēmums).

*Sabiedriskā kārtība un drošība (būtiskākie grozījumi):*

* transportlīdzekļu remontdarbu izmaiņas pēc fakta.

*Ekonomiskā darbība (būtiskākie grozījumi):*

* izmantota iespēja saņemt aizņēmumus investīciju projektiem ekonomisko un sociālo seku mazināšanai un novēršanai saistībā ar Covid-19 izplatību, projektam “Baložu ielas Gulbenē pārbūve” saņemts aizņēmums 2020.gadā 192 328 *euro* apmērā un 25 % līdzfinansējums nodrošināts no pašvaldības autoceļu rezerves fonda;
* saņemts aizņēmums ceļu posmam Ušuri – Siltais 66 564 *euro* apmērā;
* novirzīts iepriekš apstiprinātais pašvaldības finansējums no projekta “Baložu ielas pārbūve” uz pašvaldības līdzfinansējumu ERAF projektam (Nr.5.6.2.0/16/I/010) “Infrastruktūras uzlabošana uzņēmējdarbības attīstībai Brīvības ielas zonā” 61 044 *euro* apmērā, Stāmerienas skolas ēkas uzturēšanai 19 359 *euro* apmērā un 174 596 *euro* projektu līdzfinansējumiem;
* precizēta tāme “Infrastruktūras uzlabošana uzņēmējdarbības attīstībai Gulbenes novadā”, noslēgušies iepirkumi, noslēgti līgumi;
* Stāmerienas pils uzturēšanai palielināti plānotie ieņēmumi no maksas pakalpojumiem 9 300 *euro* apmērā, kas novirzīti Stāmerienas pils āra WC remontdarbiem, solu iegādei un darbinieku atlīdzībai; saņemts KKF projekta "Stāmerienas pils Romantisma meistarklase" finansējums 2 500 euro apmērā un plānots pašvaldības finansējums 1 550 euro šim projektam.

*Vides aizsardzība (būtiskākie grozījumi):*

* dabas resursu nodokļa izdevumu palielināšana Vides aizsardzības jautājumu komisijas lēmumu pieņemšanai par 51 259 *euro, no tiem 35 600 euro* pēc Vides aizsardzības jautājumu komisijas lēmuma Asarupes ūdenstilpes regulatora pārbūvei Gulbenes novada Līgo pagastā.

*Teritoriju un mājokļu apsaimniekošana (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* plānots finansējums PVN samaksai 5 313 *euro* apmērā, galvenokārt saistībā ar pieaugumu maksas pakalpojumiem tūrismā vasaras un rudens sezonā;
* projektu līdzfinansējuma izdevumi plānoti Ražošanas ēkas Šķieneros projektēšanai 35 000 *euro*, Skolas ielas projektēšanai 36 000 *euro*, Emzes parka dendroloģisko stādījumu topogrāfiskajai uzmērīšanai 7 000 *euro*, Blaumaņa ielas remontdarbiem 2 747 *euro*;
* pārplānoti izdevumi no Attīstības un projektu nodaļas, saglabājot noteikto mērķi, uz DI projektu “Ģimeniskai videi pietuvināts pakalpojums (Stāķi 11)” 50 000 *euro*, kas tika plānots šim mērķim;
* saņemts noslēguma finansējums projektam “Parki bez robežām”, kas novirzīts projektam “Gulbenes novada vispārējo izglītības iestāžu mācību vides uzlabošanai” 70 315 *euro* un 23 975 *euro* projektu līdzfinansējumiem;
* plānots finansējums divu automašīnu iegādei Gulbenes novada pašvaldības elektriķiem 14 000 *euro* apmērā no transportlīdzekļu remontu ekonomijas;
* sakarā ar nepietiekamo dzīvojamo fondu personām, kuras nav maksātspējīgas un lai izpildītu domes lēmumus, piešķirot dzīvojamo fondu, plānots finansējums Beļavas pagasta dzīvojamās mājas “Ceļmalas” remontdarbiem 4 875 *euro* apmērā;
* plānots finansējums Litenes Dzelzs tilta pāri Pededzei remontam drošības uzlabošanai 7 500 *euro* apmērā;
* Druvienas pamatskolas ēkas jumta siltinājuma noņemšanai un jauna ieklāšanai plānots finansējums 5 000 *euro* apmērā;
* precizētas mājokļu apsaimniekošanas budžeta tāmes pēc izpildes.

*Veselība (būtiskākie grozījumi):*

* palielināts finansējums projektam “Ģimenes ārstu prakšu infrastruktūras uzlabošana Gulbenes novadā” sakarā ar nepieciešamajiem papildus remontdarbiem, finansējums izdevumu segšanai 8 491 *euro* apmērā no SAC Jaungulbenes Alejas papildus plānotajiem ieņēmumiem.

*Atpūta, kultūra un reliģija (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* izdevumu un pašvaldības finansējuma palielinājums Gulbenes novada Sporta pārvaldei no Gulbenes novada Bērnu un jaunatnes sporta skolas saistībā ar Sporta pārvaldes nolikuma 8.25.punktu pārvaldīt “Pārvaldes valdījumā esošo īpašumu un nodrošināt tā racionālu un efektīvu izmantošanu”, vienkāršā un fiziskā darba veicēju atlīdzība un saimnieciskie izdevumi, remontdarbi;
* savstarpēji precizētas budžeta tāmes Kultūras pārvaldei, Amatiermākslas kolektīviem un Atbalsts kultūrai saistībā ar darbinieku atlīdzību, kultūras pasākumiem;
* precizēti izdevumi kultūras namiem pasākumu īstenošanai.

*Izglītība (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* ņemot vērā izmaksāto atlīdzību, savstarpēji grozīts atlīdzības plāns pa izglītības iestādēm un budžeta tāmēm;
* Stāķu pirmsskolas izglītības iestādes izdevumu samazinājums par 2 000 *euro* (ņemot vērā ekonomiju remontdarbos jumta siltināšanai un hidroizolācijai) , novirzot finanšu līdzekļus Gulbenes 3.pirmsskolas izglītības iestādei kanalizācijas remonta izmaksu segšanai;
* palielināts finansējums atlīdzībai Lejasciema vidusskolai 2 034 *euro* apmērā, Lizuma vidusskolai 2 968 *euro* apmērā un Gulbīša pamatskolai 4 637 *euro* mācību plāna īstenošanai no savstarpējiem norēķiniem par sniegtajiem izglītības pakalpojumiem;
* projekta “Skolēnu vasaras nodarbinātība” izdevumu segšanai plānots finansējums no Nodarbinātības valsts aģentūras 3 802 *euro* apmērā un pašvaldības finansējuma 13 150 *euro*;
* izdevumu palielināšana Stāķu pamatskolai ietves izbūvei 10 000 euro apmērā no Attīstības un projektu nodaļas 2 000 *euro* un Izdevumiem neparedzētiem gadījumiem 8 000 *euro* (domes sēdes lēmums);
* precizētas Gulbenes Vakara (maiņu) vidusskolas, Gulbenes 2.vidusskolas un Gulbenes novada valsts ģimnāzijas budžeta tāmes, plānojot izdevumus Gulbenes novada vidusskolai, attiecīgi grozītas šo iestāžu visas budžeta tāmes;
* saņemts finansējums projektam “Skolas soma” 13 748 *euro* apmērā, kas novirzīti projekta realizācijai 2020.gadā;
* maksas pakalpojumu ieņēmumi Gulbenes novada Bērnu un jaunatnes sporta skolai novirzīti galvenokārt inventāra iegādei, volejbola uzbrukuma trenažiera iegādei;
* plānots finansējums jauniešu centra “B.u.M.s” ieejas izbūvei 3 500 euro apmērā no jauniešu centra “Bāze” budžeta tāmes (ieekonomētie finanšu līdzekļi no plānotajiem pasākumiem).

*Sociālā aizsardzība (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* izdevumu palielinājums sniegtajiem pabalstiem Gulbenes novadā (piemēram, pabalsts uzturēšanas maksas segšanai sociālās aprūpes centros 50 000 *euro* apmērā, pabalsts ēdināšanai 75 600 *euro* apmērā, pabalsts sakarā ar bērnu piedzimšanu 9 450 *euro* apmērā);
* izdevumu palielināšana sociālajai dzīvojamajai mājai “Blomīte” logu nomaiņai pārbūvētajās istabās no maksas pakalpojumu ieņēmumiem 2 100 *euro* apmērā;
* lai nodrošinātu izglītības norisi Gulbenes novada skolās, iestādēs un veiktu nepieciešamos dezinfekcijas pasākumus, budžeta plānošanas tāmē “Gulbenes novada pašvaldība- Covid-19” plānots finansējums izdevumu segšanai (termometru, dezinfekcijas līdzekļu, aizsarglīdzekļu iegādei u.tml. aizsardzības pasākumu veikšanai) 53 354 euro, pārplānojot finansējumu no SAC Jaungulbenes maksas pakalpojumu ieņēmumiem un finansējumu savstarpējiem norēķiniem par sniegtajiem izglītības pakalpojumiem.

***Finansēšana***

Plānotie saņemtie aizņēmumi, plānoto saņemto aizņēmumu grozījumi:

* plānots aizņēmums projektam “Pašvaldības autoceļa “Siltais- Ušuri” atjaunošana Līgo pagastā” 66 564 *euro* apmērā;
* plānots aizņēmums projektam “Baložu ielas rekonstrukcija” 192 328 *euro* apmērā;
* projektam “Brīvības iela un rotācijas aplis” nav saņemts aizņēmums 65 000 *euro* apmērā;
* plānots aizņēmums projektam “Infrastruktūras uzlabošana uzņēmējdarbības attīstībai Gulbenes novadā” 26 251 *euro* apmērā;
* plānots aizņēmums projektam “Parki bez robežām” 5 030 *euro* apmērā.

Gulbenes novada domes priekšsēdētājs N.Audzišs